אווטאר: כשף האוויר האחרון – האקדמיה של טוף בייפונג

אווטאר: כַּשָּף האוויר האחרון – האקדמיה של טוף בייפונג (באנגלית: Avatar: The Last Airbender – Toph Beifong's Metalbending Academy) הוא הרומן הגרפי העשירי בזיכיון האמריקאי "אווטאר: כשף האוויר האחרון" ומהווה המשך לעלילת סדרת הטלוויזיה "אווטאר" של ניקלודיאון והמשך ישיר לעלילת הספר "אווטאר: כשף האוויר האחרון – הקרע"<ref></ref><ref></ref><ref name=":0"></ref>, וכן כפריקוול לסדרה "האגדה של קורה"<ref></ref>.

הספר נכתב על ידי פיית' ארין היקס יחד עם טים הדריק<ref name=":0" /><ref name=":1"></ref>, ויצא לאור ב-16 בפברואר 2021 על ידי דארק הורס קומיקס<ref name=":1" />.

== רקע עלילתי ==

בסדרת הטלוויזיה "אווטאר", גילתה טוף בייפונג את כשפות המתכת, כשפות חדשה המהווה תת-כשפות של כשפות אדמה. ובספר "אווטאר: כשף האוויר האחרון – הקרע", מתואר כי היא הקימה "אקדמיה ללימודי כשפות מתכת" בו היא מלמדת כשפי אדמה צעירים את היכולת הנדירה.

== עלילה ==
כשסוקה וסוקי מגיעים לבקר את טוף באקדמיה שהקימה בעיר יו דאו, היא מספרת להם כי הכל באקדמיה מתנהל כמצופה אך היא משועממת מהשגרה ומחוסר ההרפתקה. הם לוקחים אותה להופעה של להקת "מאוהבים בכנות" אך טוף משתעממת ועוזבת באמצע. היא מגיעה לזירה מחתרתית של לחימה בכשפויות, שם היא רואה לראשונה כשף לבה בשם סאן, ומגלה בו סקרנות. לאכזבתה, הקהל מתפזר לאחר שהם שמים לב לנוכחותה מחשש כי היא תסגיר את הזירה הבלתי חוקית.
סמל משפחת בייפונג שימש גם כסמל האקדמיה שהקימה טוף
בהמשך, טוף פוגשת את צ'ונג, זמר מלהקת "מאוהבים בכנות" בזמן שברח ממעריציו. הוא מספר לה כי הוא חש אי סיפוק מהמוזיקה המסחרית שהלהקה עברה ליצור. השניים מגיעים לזירת הלחימה וכשצ'ונג מביע את עצבותו מגורלם של הילדים הנלחמים אמרה לו טוף כי גם היא נלחמה בזירות בעברה.

במטרה לשפר את מצב רוחה של טוף, מתכננים שלושת התלמידים הוותיקים שלה להילחם בזירת הלחימה ולהוכיח לה את שווי השקעתה בהם, אך מוותרים לאחר שהם רואים מקרוב את הקרבות. וטוף, שישבה יחד עם צ'ונג על הגג, מבחינה בהם.

במהלך אחד הקרבות בהם השתמש סאן בכשפות הלבה, הוא גורם נזק לעמודי התמך של המבנה, ושלושת תלמידיה של טוף נחלצים להעמיד את המבנה עד שכל יושביו יספיקו להתפנות. לאחר שהמבנה קרס, פונה טוף לסאן ומציעה לו להצטרף לאקדמית כשפות המתכת שלה, על מנת שתהווה לו קורת גג ומקום ללמוד לשפר את כשפות הלבה שלו. בהתחלה סאן מסרב אך בסוף מסכים.

לבסוף, צ'ונג מודיע לטוף כי "מאוהבים בכנות" חזרו לנדוד ולשיר לעוברים ושבים ללא תמורה כספית, כמו בימים עברו, אליהם התגעגע<ref></ref>.

== הפקה והוצאה לאור ==
הספר נכתב על ידי פיית' ארין היקס וטים הדריק, אשר לקח חלק גם בכתיבת סדרת הטלוויזיה "אווטאר", ביניהם את הפרקים "העריק", "עיר החומות והסודות" ו"הצד האפל של הירח". הספר אוייר על ידי פיטר ורטמן נצבע על ידי אדל מאטרה, ויצא לאור ב-16 בפברואר 2021 על ידי דארק הורס קומיקס<ref name=":02"></ref>.

"האקדמיה של טוף בייפונג" הוא הרומן הגרפי השני מתוך שלושת הרומנים הגרפיים בזיכיון שאינו טרילוגיה, יחד עם "אווטאר: כשף האוויר האחרון – קטרה וכסף הפיראטים" ו"אווטאר: כשף האוויר האחרון – סוקי, לבד" אשר כולם נכתבו על ידי ארין היקס וטים הדריק. ב-15 בנובמבר 2022 מתוכנן לצאת ספר בשם "Team Avatar Treasury" שיאגד את שלושת הספרים תחת כריכה אחת<ref></ref><ref></ref>.

== קבלה ==
הרומן הגרפי התקבל בברכה על ידי מעריצי הסדרה והמבקרים. ברנטון סטיוארט מ-CBR פרסם מאמר בו הוא משבח את צמיחת דמותה של טוף בייפונג ברומן הגרפי. הוא כתב כי: "הקומיקס ממחיש היטב את מערכת היחסים שלה עם תלמידיה". וכמו כן, ציין כי הספר מבאר את המעבר של טוף מ"נערה מרדנית" ב"אווטאר: כשף האוויר האחרון" לתיאורה ב"האגדה של קורה" בתור מפקדת משטרה סמכותית<ref></ref>.

== ראו גם ==
* אווטאר - דמויות
* אווטאר: כשף האוויר האחרון (זיכיון)#קומיקס

== קישורים חיצוניים ==
* [https://avatar.fandom.com/wiki/Toph_Beifong%27s_Metalbending_Academy Toph Beifong's Metalbending Academy] באתר פאנדום
* 
* 
* 
* 

== ביאורים ==

== הערות שוליים ==

האקדמיה של טוף בייפונג
קטגוריה:ספרי 2021
קטגוריה:ספרי דארק הורס קומיקס